CELEX: 32022R0470
Language: el
Date: 2022-03-23 00:00:00
Title: Εκτελεστικός κανονισμός (ΕΕ) 2022/470 της Επιτροπής της 23ης Μαρτίου 2022 σχετικά με τη χορήγηση ενίσχυσης για την ιδιωτική αποθεματοποίηση χοιρείου κρέατος και με τον εκ των προτέρων καθορισμό του ποσού της ενίσχυσης

24.3.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 96/39
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2022/470 ΤΗΣ ΕΠΙΤΡΟΠΗΣ
         της 23ης Μαρτίου 2022
         σχετικά με τη χορήγηση ενίσχυσης για την ιδιωτική αποθεματοποίηση χοιρείου κρέατος και με τον εκ των προτέρων καθορισμό του ποσού της ενίσχυσης
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 18 παράγραφος 2 και το άρθρο 223 παράγραφος 3 στοιχείο γ),
         Έχοντας υπόψη τον κανονισμό (ΕΕ) αριθ. 1370/2013 του Συμβουλίου, της 16ης Δεκεμβρίου 2013, για τη θέσπιση μέτρων σχετικά με τον καθορισμό ορισμένων ενισχύσεων και επιστροφών που συνδέονται με την κοινή οργάνωση των αγορών γεωργικών προϊόντων (2), και ιδίως το άρθρο 4 παράγραφος 2 πρώτο εδάφιο στοιχείο β),
         Εκτιμώντας τα ακόλουθα:
         
                     (1)
                  
                  
                     Ο τομέας του χοιρείου κρέατος αντιμετωπίζει σοβαρές δυσκολίες εδώ και αρκετούς μήνες. Η δριμεία επιβράδυνση των εξαγωγών προς την Κίνα, η περαιτέρω εξάπλωση της αφρικανικής πανώλης των χοίρων σε περισσότερα κράτη μέλη και οι συνεχιζόμενες επιπτώσεις των περιορισμών λόγω της νόσου Covid-19 ασκούν πίεση στην ενωσιακή αγορά χοίρων σφαγής.
                  
               
                     (2)
                  
                  
                     Η εισβολή της Ρωσίας στην Ουκρανία προκάλεσε πρόσθετη διαταραχή της αγοράς και επηρέασε σοβαρά τις εξαγωγές χοιρείου κρέατος της Ένωσης. Συνέπεια της κατάστασης αυτής ήταν να σημειωθεί κατακόρυφη πτώση της εξαγωγικής ζήτησης για ορισμένα προϊόντα χοιρείου κρέατος.
                  
               
                     (3)
                  
                  
                     Για να μειωθεί η τρέχουσα ανισορροπία μεταξύ προσφοράς και ζήτησης, είναι σκόπιμο να χορηγηθεί ενίσχυση για την ιδιωτική αποθεματοποίηση χοιρείου κρέατος και να καθοριστεί εκ των προτέρων το ποσό της ενίσχυσης.
                  
               
                     (4)
                  
                  
                     Πλην αντιθέτων διατάξεων του παρόντος κανονισμού, ο κατ’ εξουσιοδότηση κανονισμός (ΕΕ) 2016/1238 της Επιτροπής (3) και ο εκτελεστικός κανονισμός (ΕΕ) 2016/1240 της Επιτροπής (4), οι οποίοι θεσπίζουν ειδικούς κανόνες για την εφαρμογή της ενίσχυσης για ιδιωτική αποθεματοποίηση, θα πρέπει να εφαρμόζονται στην ενίσχυση για ιδιωτική αποθεματοποίηση χοιρείου κρέατος.
                  
               
                     (5)
                  
                  
                     Το ποσό της ενίσχυσης θα πρέπει να καθοριστεί εκ των προτέρων, ώστε να είναι δυνατή η εφαρμογή ενός γρήγορου και ευέλικτου επιχειρησιακού συστήματος για τις επιχειρήσεις. Σύμφωνα με το άρθρο 4 του κανονισμού (ΕΕ) αριθ. 1370/2013, το ποσό της ενίσχυσης θα πρέπει να καθοριστεί με βάση το κόστος αποθεματοποίησης και άλλα σχετικά στοιχεία της αγοράς. Είναι σκόπιμο να καθοριστεί σταθερό ποσοστό ενίσχυσης.
                  
               
                     (6)
                  
                  
                     Για να είναι η ενίσχυση για την ιδιωτική αποθεματοποίηση αποτελεσματική και να έχει πραγματικό αντίκτυπο στην αγορά, θα πρέπει να χορηγείται μόνο για τα προϊόντα που δεν έχουν ακόμη αποθεματοποιηθεί.
                  
               
                     (7)
                  
                  
                     Για τη διευκόλυνση της διαχείρισης του μέτρου, τα προϊόντα χοιρείου κρέατος θα πρέπει να κατατάσσονται σε κατηγορίες προϊόντων με παρόμοιο επίπεδο κόστους αποθεματοποίησης.
                  
               
                     (8)
                  
                  
                     Για λόγους διοικητικής αποτελεσματικότητας και απλούστευσης, θα πρέπει να καθοριστεί η ελάχιστη ποσότητα προϊόντων που πρέπει να αφορά κάθε αίτηση.
                  
               
                     (9)
                  
                  
                     Κρίνεται σκόπιμο να καθοριστεί εγγύηση για να εξασφαλιστεί ότι οι επιχειρήσεις πληρούν τις συμβατικές τους υποχρεώσεις και ότι το μέτρο θα έχει το επιθυμητό αποτέλεσμα στην αγορά.
                  
               
                     (10)
                  
                  
                     Το άρθρο 42 παράγραφος 1 στοιχείο β) του εκτελεστικού κανονισμού (ΕΕ) 2016/1240 προβλέπει ότι τα κράτη μέλη πρέπει να κοινοποιούν στην Επιτροπή τις παραδεκτές αιτήσεις μία φορά εβδομαδιαίως. Για να διασφαλιστούν η διαφάνεια, η παρακολούθηση και η χρηστή διαχείριση των διαθέσιμων ποσών ενίσχυσης, απαιτούνται συχνότερες κοινοποιήσεις για την αποτελεσματική διαχείριση του καθεστώτος. Ως εκ τούτου, θα πρέπει να προβλεφθεί παρέκκλιση από τη συχνότητα κοινοποίησης.
                  
               
                     (11)
                  
                  
                     Για να έχει άμεσο αντίκτυπο στην αγορά και να συμβάλει στη σταθεροποίηση των τιμών, ο παρών κανονισμός θα πρέπει να αρχίσει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
                  
               
                     (12)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Πεδίο εφαρμογής
            
               1.   Ο παρών κανονισμός προβλέπει ενίσχυση για την ιδιωτική αποθεματοποίηση χοιρείου κρέατος, όπως αναφέρεται στο άρθρο 17 πρώτο εδάφιο στοιχείο η) του κανονισμού (ΕΕ) αριθ. 1308/2013.
            
            
               2.   Εκτός αντιθέτων διατάξεων του παρόντος κανονισμού, εφαρμόζονται ο κατ’ εξουσιοδότηση κανονισμός (ΕΕ) 2016/1238 και ο εκτελεστικός κανονισμός (ΕΕ) 2016/1240.
            
         
         
            Άρθρο 2
            Επιλέξιμα προϊόντα
            
               1.   Ο κατάλογος των κατηγοριών προϊόντων που είναι επιλέξιμα για ενίσχυση και τα σχετικά ποσά ενίσχυσης για περίοδο αποθεματοποίησης παρατίθενται στο παράρτημα.
            
            
               2.   Η ενίσχυση χορηγείται μόνο για ποσότητες νωπού ή διατηρημένου με απλή ψύξη κρέατος που δεν έχουν ακόμη αποθεματοποιηθεί.
            
         
         
            Άρθρο 3
            Υποβολή αιτήσεων
            
               1.   Οι αιτήσεις ενίσχυσης για ιδιωτική αποθεματοποίηση για τις επιλέξιμες για ενίσχυση κατηγορίες προϊόντων που παρατίθενται στο παράρτημα μπορούν να υποβληθούν από την ημερομηνία έναρξης ισχύος του παρόντος κανονισμού. Η τελευταία ημερομηνία για την υποβολή των αιτήσεων είναι η 29η Απριλίου 2022.
            
            
               2.   Οι αιτήσεις αφορούν περίοδο αποθεματοποίησης 60, 90, 120 ή 150 ημερών.
            
            
               3.   Κάθε αίτηση αφορά μία μόνο από τις κατηγορίες προϊόντων που απαριθμούνται στο παράρτημα, με αναφορά του σχετικού κωδικού ΣΟ εντός κάθε κατηγορίας.
            
            
               4.   Κάθε αίτηση αφορά ελάχιστη ποσότητα τουλάχιστον 10 τόνων προϊόντων χωρίς κόκαλα και 15 τόνων άλλων προϊόντων.
            
         
         
            Άρθρο 4
            Ασφάλεια
            Το ποσό της εγγύησης που απαιτείται σύμφωνα με το άρθρο 4 στοιχείο β) του κατ’ εξουσιοδότηση κανονισμού (ΕΕ) 2016/1238 κατά την υποβολή αίτησης ενίσχυσης για ιδιωτική αποθεματοποίηση ισούται με το 20 % των ποσών της ενίσχυσης που καθορίζονται στις στήλες 3 έως 6 του πίνακα που περιέχεται στο παράρτημα του παρόντος κανονισμού
         
         
            Άρθρο 5
            Συχνότητα των κοινοποιήσεων των ποσοτήτων για τις οποίες υποβάλλεται αίτηση
            Κατά παρέκκλιση από τη συχνότητα που προβλέπεται στο άρθρο 42 παράγραφος 1 στοιχείο β) του εκτελεστικού κανονισμού (ΕΕ) 2016/1240, τα κράτη μέλη κοινοποιούν στην Επιτροπή δύο φορές την εβδομάδα τις ποσότητες για τις οποίες έχουν υποβληθεί αιτήσεις σύναψης συμβάσεων, ως εξής:
            
                        α)
                     
                     
                        κάθε Δευτέρα έως τις 12:00 (ώρα Βρυξελλών) τις ποσότητες για τις οποίες έχουν υποβληθεί αιτήσεις την Πέμπτη και την Παρασκευή της προηγούμενης εβδομάδας·
                     
                  
                        β)
                     
                     
                        κάθε Πέμπτη έως τις 12:00 (ώρα Βρυξελλών) τις ποσότητες για τις οποίες έχουν υποβληθεί αιτήσεις τη Δευτέρα, την Τρίτη και την Τετάρτη της ίδιας εβδομάδας.
                     
                  
         
            Άρθρο 6
            Έναρξη ισχύος
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 23 Μαρτίου 2022.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 347 της 20.12.2013, σ. 671.
         
            (2)  ΕΕ L 346 της 20.12.2013, σ. 12.
         
            (3)  Κατ’ εξουσιοδότηση κανονισμός (ΕΕ) 2016/1238 της Επιτροπής, της 18ης Μαΐου 2016, για τη συμπλήρωση του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά τη δημόσια παρέμβαση και την ενίσχυση για ιδιωτική αποθεματοποίηση (ΕΕ L 206 της 30.7.2016, σ. 15).
         
            (4)  Εκτελεστικός κανονισμός (ΕΕ) 2016/1240 της Επιτροπής, της 18ης Μαΐου 2016, για τη θέσπιση κανόνων εφαρμογής του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά τη δημόσια παρέμβαση και την ενίσχυση για ιδιωτική αποθεματοποίηση (ΕΕ L 206 της 30.7.2016, σ. 71).
      
      
         
            ΠΑΡΑΡΤΗΜΑ
            
                        Κατηγορίες προϊόντων
                     
                     
                        Προϊόντα για τα οποία χορηγείται ενίσχυση
                     
                     
                        Ποσό της ενίσχυσης για την περίοδο αποθεματοποίησης (EUR/τόνο)
                     
                  
                        60 ημέρες
                     
                     
                        90 ημέρες
                     
                     
                        120 ημέρες
                     
                     
                        150 ημέρες
                     
                  
                        1
                     
                     
                        2
                     
                     
                        3
                     
                     
                        4
                     
                     
                        5
                     
                     
                        6
                     
                  
                        
                           Κατηγορία 1
                        
                        ex 0203 11 10 
                     
                     
                        Μισά σφάγια, που παρουσιάζονται χωρίς μπροστινά πόδια, ουρά, νεφρό, διάφραγμα και νωτιαίο μυελό (1)
                        
                        Ολόκληρα σφάγια ζώων βάρους έως 20 kg
                     
                     
                        270 
                     
                     
                        286 
                     
                     
                        301 
                     
                     
                        317 
                     
                  
                        
                           Κατηγορία 2
                        
                        ex 0203 12 11 
                        ex 0203 12 19 
                        ex 0203 19 11 
                        ex 0203 19 13 
                     
                     
                        Χοιρομέρια (ζαμπόν)
                        Ωμοπλάτες
                        Μπροστινά μέρη
                        Θωρακο-οσφυϊκή χώρα, με ή χωρίς σβέρκο, ή σβέρκοι μόνοι τους, θωρακο-οσφυϊκή χώρα, με ή χωρίς κιλότο (2)
                            (3)
                        
                     
                     
                        326 
                     
                     
                        341 
                     
                     
                        357 
                     
                     
                        372 
                     
                  
                        
                           Κατηγορία 3
                        
                        ex 0203 19 55 
                     
                     
                        Χοιρομέρια (ζαμπόν), ωμοπλάτες, μπροστινά μέρη, θωρακο-οσφυϊκή χώρα με ή χωρίς σβέρκο, ή σβέρκοι μόνοι τους, θωρακο-οσφυϊκή χώρα, με ή χωρίς κιλότο, χωρίς κόκαλα (2)
                            (3)
                        
                     
                     
                        377 
                     
                     
                        392 
                     
                     
                        407 
                     
                     
                        423 
                     
                  
                        
                           Κατηγορία 4
                        
                        ex 0203 19 15 
                     
                     
                        Κοιλιακή χώρα (πανσέτα) ως έχει ή σε τετράγωνη τομή
                     
                     
                        282 
                     
                     
                        297 
                     
                     
                        313 
                     
                     
                        327 
                     
                  
                        
                           Κατηγορία 5
                        
                        ex 0203 19 55 
                     
                     
                        Κοιλιακή χώρα (πανσέτα), ως έχει ή σε τετράγωνη τομή, χωρίς το δέρμα και τις πλευρές
                     
                     
                        348 
                     
                     
                        361 
                     
                     
                        375 
                     
                     
                        389 
                     
                  
                        
                           Κατηγορία 6
                        
                        ex 0203 19 55 
                     
                     
                        Μέρη που αντιστοιχούν στα «μεσαία», με ή χωρίς το δέρμα ή το λαρδί, χωρίς κόκαλα (4)
                        
                     
                     
                        279 
                     
                     
                        293 
                     
                     
                        306 
                     
                     
                        320 
                     
                  
                        
                           Κατηγορία 7
                        
                        ex 0209 10 11 
                     
                     
                        Λαρδί με ή χωρίς το δέρμα  (5)
                        
                     
                     
                        157 
                     
                     
                        168 
                     
                     
                        180 
                     
                     
                        190 
                     
                  
               (1)  Μπορεί επίσης να χορηγηθεί ενίσχυση για μισά σφάγια τα οποία παρουσιάζονται ως τεμάχια «Wiltshire», δηλαδή χωρίς κεφάλι, μάγουλο, λαιμό, πόδια, ουρά, περινεφρικό λίπος, νεφρό, φιλέτο, πλάτη (σπάλα), στέρνο, σπονδυλική στήλη, λαγόνιο κόκαλο και διάφραγμα.
            
               (2)  Η θωρακο-οσφυϊκή χώρα και οι σβέρκοι νοούνται με ή χωρίς το δέρμα, το λαρδί όμως δεν πρέπει να υπερβαίνει τα 25 mm πάχους.
            
               (3)  Η συμβατική ποσότητα μπορεί να καλύπτει όλους τους συνδυασμούς των προϊόντων που αναφέρονται.
            
               (4)  Η ίδια παρουσίαση με εκείνη των προϊόντων που υπάγονται στον κωδικό ΣΟ 0210 19 20.
            
               (5)  Νωπός λιπώδης ιστός που βρίσκεται κάτω από το δέρμα και συνδέεται με αυτό, από οποιοδήποτε μέρος του χοίρου και αν προέρχεται· στην περίπτωση που παρουσιάζεται με το δέρμα, το βάρος του λιπώδη ιστού πρέπει να είναι ανώτερο από το βάρος του δέρματος.